La secretària tècnica de la Comissió relaciona les reclamacions que han tingut entrada des del darrer Ple que va tenir lloc el passat 27 de febrer de 2020, que són les que els corresponen els números 159/2020 a 175/2020 i dóna compte al Ple de les actuacions realitzades de conformitat amb la valoració de les admissions que s'ha dut a terme.
Proposta de resolució d'incident d'execució de la Resolució 592/2019
El senyor Josep Mir, ponent de la Proposta de resolució d'incident d'execució de la Resolució 592/2019, exposa que l'Ajuntament de Barcelona sol·licita l'ampliació del termini per executar la resolució que ha de donar publicitat a les sentències en procediments en què l'Ajuntament de Barcelona n'ha estat part, una ampliació d'un mes i mig que es considera justificada i que no ha rebut cap al·legació d'oposició per part de la persona reclamant, de manera que se'n proposa la seva aprovació.
Es proposa la introducció d'algunes esmenes tècniques que el ponent incorporarà al text definitiu.
Proposta de resolució de finalització de la Reclamació 443/2019 per acord de mediació
El senyor Josep Mir, ponent de la Proposta de resolució de finalització de la Reclamació 443/2019 per acord de mediació, interposada contra l'Ajuntament de Tarragona i relativa a l'accés a informació sobre l'expedient complet dels Jocs Mediterranis des de l'any 2007 fins l'actualitat, exposa els termes del primer acord de mediació i del segon adoptat mesos després durant els quals la part reclamant ha pogut consultar la documentació dels Jocs del Mediterrani, i que permet concloure aquest procediment sens perjudici de deixar el seguiment d'execució obert a l'actuació de la Comissió.
Es proposen esmenes formals al text de la Proposta que seran introduïdes a la resolució definitiva.
Proposta de resolució de finalització de la Reclamació 637/2019 per desistiment
El senyor Josep Mir, ponent de la Proposta de resolució de finalització de la Reclamació 637/2019, per desistiment, formulada contra l'Ajuntament de Vilabella, en el marc de la qual es demana informació diversa, exposa que la persona reclamant va morir durant la tramitació del procediment fet que ma motivar l'aturada de la tramitació del procediment fins que la seva substituta en el grup municipal que era la part reclamant representada exposés el seu posicionament, que ha manifestat amb el desistiment de la reclamació.
És proposen unes esmenes al text que el ponent inclourà a la resolució definitiva.
Proposta de resolució de finalització de la Reclamació 680/2019 per acord de mediació
El senyor Josep Mir, ponent de la Proposta de finalització de la Reclamació 680/2019 per acord de mediació, formulada contra el Departament d'Educació de la Generalitat de Catalunya i que té per objecte l'accés a informació sobre els diners destinats a copagament de l'educació, precisa quins quins son els termes de l'acord assolit per les parts i que permet finalitzar el procediment.
Es proposa la introducció d'esmenes tècniques a fi de precisar el contingut de la informació facilitada que el ponent introduirà en el text definitiu de la resolució.
Proposta de resolució de finalització de la Reclamació 792/2019 per acord de mediació
El senyor Josep Mir, ponent de la Proposta de resolució de finalització de la Reclamació 792/2019 per acord de mediació, interposada contra la Secretaria de Salut Pública del Departament de Salut de la Generalitat de Catalunya, exposa que la reclamació ha estat interposada per la tercera part afectada per l'accés reconegut en la resolució d'una sol·licitud d'accés formulada per la Fundació Civio i que ha estat assolit un acord de mediació entre les tres parts, la part reclamant, la Fundació Civio i el Departament de Salut, que s'adjunta a la reclamació.
Es proposa destacar aquesta resolució al web de la GAIP.
Proposta de resolució de finalització de la Reclamació 805/2019 per acord de mediació
El senyor Josep Mir, ponent de la Proposta de resolució de finalització de la Reclamació 805/2019 per acord de mediació, interposada contra l'Ajuntament de Badalona i relativa a l'accés als usos i model de cessió i gestió d'un equipament municipal, informa sobre el contingut de l'acord assolit per les parts, sense que s'apreciï cap element contrari a l'ordenament en els termes en què fou assolit.
Proposta de resolució d'estimació parcial de la Reclamació 820/2019
El senyor Josep Mir, ponent de la Proposta de resolució d'estimació parcial de la Reclamació 820/2019, formulada per una persona que té la condició de periodista contra la Direcció General d'Atenció a la Infància i l'Adolescència, del Departament de Treball, Afers Socials i Families de la Generalitat de Catalunya, i que té per objecte l'accés a informació relativa a centres i recursos per a infants i joves, exposa que correspon proposar l'estimació parcial de la reclamació, atès que l'administració reclamada ja dona resposta parcial a la informació reclamada i correspon estimar el dret d'accés a la resta d'informació reclamada que no li ha estat lliurada.
Proposta de resolució d'estimació de la Reclamació 829/2019
El senyor Josep Mir, ponent de la Proposta de resolució d'estimació de la Reclamació 829/2019, formulada contra l'Ajuntament de Tarragona i l'empresa i l'Empresa de Serveis i Promocions d'Iniciatives Municipals (ESPIMSA), i relativa a l'accés a informació sobre els estudis de mobilitat i impacte acústic del mercat ambulant de Bonavista, assenyala que correspon estimar aquesta reclamació, atès que no es preveu que concorrin límits en la informació reclamada i tenint en compte la manca de col·laboració d'ESPIMSA, a la qual correspon donar resposta i col·laborar d'acord amb la derivació que ja es va fer de la sol·licitud des de l'Ajuntament de Tarragona i ara de la reclamació.
Proposta de resolució d'inadmissió i estimació parcial de la Reclamació 831/2019
El senyor Josep Mir, ponent de la Proposta de resolució d'inadmissió i estimació parcial de la Reclamació 831/2019, formulada contra l'Ajuntament de Tarragona i també contra l'empresa ESPIMSA, en el marc de la qual reclama informació sobre les concessions i les persones autoritzades com a paradistes del Mercat ambulant de Bonavista, exposa que en aquest supòsit correspon inadmetre parcialment la reclamació en relació amb la petició d'actuacions que no són objecte d'empara en exercici del dret d'accés i en canvi estimar parcialment el dret d'accés a informació sobre les persones que són titulars autoritades de les parades que consten a les targetes identificatives, amb l'omissió de les dades excessives i que no atenen a les necessitats de control de l'actuació pública.
La senyora Elisabet Samarra proposa una esmena que el ponent introduirà a la resolució definitiva.
Proposta de resolució d'estimació parcial de la Reclamació 834/2019
El senyor Josep Mir presenta la Proposta de resolució d'estimació parcial de la Reclamació 834/2019, interposada contra l'Ajuntament de Tarragona i ESPIMSA, i que té per objecte l'accés a informació relativa a certificats de revisió i inspecció d'extintors, exposa que correspon estimar parcialment la reclamació atès que cal reconèixer el dret d'accés a la informació reclamada amb l'omissió de la identitat completa de les persones destinades com a agents extintors o responsables d'extintor de la zona, essent l'accés a les dades pseudoanonimitzades suficient per a la finalitat de control perseguida.
Proposta de resolució d'estimació de la Reclamació 836/2019
El senyor Josep Mir, ponent de la Proposta de resolució d'estimació de la Reclamació 836/2019, formulada contra l'Ajuntament de Tarragona i ESPIMSA, en el marc de la qual es demana informació sobre diversos documents relatius a l'aparcament del Mercat de Bonavista, exposa que malgrat una part de la informació pot no ser en poder de l'administració a la qual s'ha derivat la sol·licitud d'accés a informació pública, aquella que estigui a la seva disposició ha de ser accessible i per tant, s'ha de reconèixer el dret d'accés de la persona reclamant a la informació demanada.
Proposta de resolució d'estimació de la Reclamació 837/2019
El senyor Josep Mir, ponent de la Proposta de resolució d'estimació de la Reclamació 837/2019, interposada contra l'Ajuntament de Tarragona i ESPIMSA i relativa a l'accés a informació sobre llicències de bar, informa que es proposa estimar la reclamació, atès que si l'empresa ESPIMSA disposa de la informació, les dades personals que hi puguin constar no són obstacle per a la garantia del dret d'accés.
La senyora Elisabet Samarra proposa una esmena que el ponent de la Proposta introduirà a la resolució definitiva.
Proposta de resolució d'estimació de la Reclamació 844/2019
El senyor Josep Mir, ponent de la Proposta de resolució d'estimació de la Reclamació 844/2019, formulada contra el Departament de Polítiques Digitals i Administració Pública de la Generalitat de Catalunya, en el marc de la qual es demana informació relativa a les plantilles correctores de proves de selecció, assenyala en detall quina és la informació reclamada i el posicionament de l'admnistració reclamada.
Es debat la Proposta de sentit estimatori, a fi de concretar quina és la informació disponible en funció de les diferents fases del procediment de selecció en curs.
El senyor Josep Mir formula esmenes a la Proposta de resolució que la ponent introduirà al text definitiu de la resolució.
Proposta de resolució d'inadmissió i pèrdua parcial de l'objecte de la Reclamació 6/2020
El senyor Mir, ponent de la Proposta de resolució d'inadmissió i pèrdua parcial de l'objecte de la Reclamació 6/2020, interposada contra el Consroci sanitari de l'Anoia respecte informació de l'Hospital d'Igualada, exposa quina és la informació sol·licitada, informació sobre la història clínica de la persona reclamant i accés als protocols d'accés i assetjament, i les actuacions dutes a terme des de la Comissió que permeten finalitzar per pèrdua sobrevinguda del seu objecte, sens perjudici que la persona reclamant es pugui adreçar a l'Autoritat Catalana de Protecció de Dades per ulteriors actuació si considera que s'han vulnerat els seus dret d'accés a dades pròpies.
La senyora Elisabet Samarra proposa esmenes a la Proposta que el ponent incorporarà a la resolució definitiva.
Proposta de resolució d'estimació de la Reclamació 7/2020
El senyor Josep Mir, ponent de la Proposta de resolució d'estimació de la Reclamació 7/2020, interposada contra l'Ajuntament de Creixell i relativa a l'accés a informació sobre les factures i subvencions a una Associació de Mares i Pares d'Alumnes, analitza conjuntament aquesta proposta i la que és objecte del següent punt de l'ordre del dia, interposada per la mateixa part reclamant amb l'objecte d'accedir a inforamció sobre el responsable del manteniment i neteja d'una rotonda, exposa que l'Ajuntament no ha col·laborat amb la GAIP en la tramitació d'aquests dos procediments i per tant, correspon estimar ambdues reclamacions atès que és informació accessible, sens perjudici que s'hagin d'ometre les dades personals de persones físiques que puguin constar en les factures justificatives de les subvencions a l'Associació esmentada, que són una part de l'objecte de la Reclamació 7/2020.
La senyora Elisabet Samarra planteja esmenes a les Propostes formulades a fi de concretar la limitació a l'accés a les dades personals de persones físiques si és el cas.
Cal tenir en compte la manca de col·laboració de l'Ajutnament de Creixell en la tramitació d'ambós procediments de reclamació.
Proposta de resolució d'estimació de la Reclamació 8/2020
És objecte d'anàlisi en el punt quinzè de l'ordre del dia.
Proposta de resolució de finalització de la Reclamació 13/2020 per pèrdua d'objecte
El senyor Josep Mir, ponent de la Proposta de resolució de finalització de la Reclamació 13/2020 per pèrdua d'objecte, formulada contra l'Ajuntament de Cubelles, en el marc de la qual es reclama informació sobre diverses dades relatives a un gos i al seu propietari, exposa totes les actuacions que s'han dut a terme, informació, el sentit de l'informe emès per l'Autoritat Catalana de Protecció de Dades i la informació que ha estat facilitada durant la tramitació del procediment de reclamació.
Es formulen esmenes perquè hi ha unes darreres actuacions que cal incorporar als antecedents de la Proposta.
Proposta de resolució de finalització de la Reclamació 20/2020 per pèrdua d'objecte
El senyor Josep Mir, ponent de la Proposta de resolució de finalització de la Reclamació 20/2020 per pèrdua d'objecte, formulada contra el Departament d'Educació de la Generalitat de Catalunya, i que té per objecte l'accés a la còpia de l'acord entre el Departament i l'Escola Nova 21, relaciona les actuacions dutes a terme durant la tramitació de la reclamació i la resposta que ha estat facilitada a la part reclamant, que condueix a haver de finalitzar el procediment per pèrdua sobrevinguda del seu objecte.
Proposta de resolució de finalització de la Reclamació 29/2020 per pèrdua d'objecte
El senyor Josep Mir, ponent de la Proposta de resolució de finalització de la Reclamació 29/2020 per pèrdua d'objecte, interposada contra la Diputació de Lleida i relativa a l'accés a documents relacionats amb un projecte d'obres, exposa que l'adminstració reclamada ha facilitat la informació disponible i per tant, finalitza la discrepància plantejada en relació amb l'accés a la informació sol·licitada.
Proposta de resolució d'estimació de la Reclamació 36/2020
La senyora Elisabet Samarra, ponent de la Proposta de resolució d'estimació de la Reclamació 36/2020, formulada contra l'Ajuntament de Sabadell, en el marc de la qual es reclamen els expedients sancionadors en via de constrenyiment, exposa que han estat notificada una darrera actuació de l'administració reclamada a la part reclamant amb l'acreditació de la notificació de la informació sol·licitada, fet que motiva un canvi de sentit de la resolució a fi de finalitzar-la per pèrdua sobrevinguda del seu objecte.
Es proposa per tant introduir les esmenes corresponents al text definitiu de la resolució.
Proposta de resolució de finalització de la Reclamació 38/2020 per pèrdua d'objecte
El senyor Josep Mir, ponent de la Proposta de resolució de finalització de la Reclamació 38/2020 per pèrdua d'objecte, interposada contra l'Ajuntament de Gavà, i que té per objecte l'accés a informació relativa al preu d'un curs de capacitació, relaciona les actuacions dutes a terme des de la Comissió que permeten finalitzar per pèrdua sobrevinguda de l'objecte de la reclamació, atès que s'ha donat resposta a la part reclamant sobre la informació que es sol·licitava.
Proposta de resolució d'inadmissió i de finalització per pèrdua parcial de l'objecte de la Reclamació 49/2020
La senyora Elisabet Samarra, ponent de la Proposta de resolució d'inadmissió parcial i pèrdua parcial de l'objecte de la Reclamació 49/2020, formulada contra la Diputació de Lleida i relativa a l'accés a l'informe justificatiu de la puntuació de l'entrevista curricular de tots els aspirants d'un procés de selecció, exposa que s'inadmet parcialment la reclamació en relació a les pretensions de la persona reclamant que no són
sol·licituds d'informació prèvia i en canvi, correspon finalitzar per pèrdua sobrevinguda respecte resta del seu objecte, atès que l'administració reclamada ha estimat de forma extemporània la sol·licitud, sens perjudici de deixar oberta la via de seguiment de l'execució de la resolució de la GAIP.
Proposta de resolució de finalització de la Reclamació 88/2020 per pèrdua d'objecte
El senyor Josep Mir, ponent de la Proposta de resolució de finalització de la Reclamació 88/2020 per pèrdua d'objecte, interposada contra l'Ajuntament de Pals, en el marc de la qual es demanen les actes de la Policia Municipal als serveis de temporada de les platges, exposa que l'Ajuntament ha facilitat la informació i per tant correspon finalitzar el procediment per pèrdua sobrevinguda del seu objecte.
Proposta de resolució de finalització de la Reclamació 89/2020 per pèrdua d'objecte
El senyor Josep Mir, ponent de la Proposta de resolució de finalització de la Reclamació 89/2020 per pèrdua d'objecte, formulada contra l'Ajuntament d'Albatàrrec i que té per objecte l'accés a informació sobre els béns inmobles del municipi, exposa que correspon finalitzar per pèrdua sobrevinguda de l'objecte de la reclamació perquè se li ha facilitat l'accés a la informació reclamada a la part reclamant que té la condició d'electe local.
Proposta de resolució de finalització de la Reclamació 115/2020 per pèrdua d'objecte
El senyor Josep Mir, ponent de la Proposta de resolució de finalització de la Reclamació 115/2020 per pèrdua d'objecte, formulada contra l'Ajuntament de Tarragona, en el marc de la qual es reclama accés a les actuacions fetes per construir una Ciutat judicial a Tarragona, exposa que correspon analitzar de forma conjunta aquesta i les Propostes que són objecte dels punts següents de l'ordre del dia, el vint-i-sisè, vint-i-setè, vint-i-vuitè, vint-i-novè, trentè i trenta-unè, perquè totes les Reclamacions han estat interposades per la mateixa persona reclamant, que té la condició d'electe de la Corporació local, i tenen per objecte informació sobre diverses actuacions del Consistori.
El ponent exposa que en relació amb totes les Reclamacions es proposa que finalitzin per pèrdua sobrevinguda del seu objecte, atès que l'Ajuntament ha estimat extemporàniament l'accés a la informació demanada, sens perjudici de deixar oberta la via de seguiment de l'execució per part de la GAIP que l'accés sigui efectiu.
Proposta de resolució de finalització de la Reclamació 119/2020 per pèrdua d'objecte
Proposta de resolució de finalització de la Reclamació 120/2020 per pèrdua d'objecte
Proposta de resolució de finalització de la Reclamació 123/2020 per pèrdua d'objecte
Proposta de resolució de finalització de la Reclamació 124/2020 per pèrdua d'objecte
Proposta de resolució de finalització de la Reclamació 126/2020 per pèrdua d'objecte
Proposta de resolució de finalització de la Reclamació 127/2020 per pèrdua d'objecte